S umata, taɣect tesseday-d akk leṣnaf n wassaɣen yellan gar tsiwelt, ullis d teḥkayt (seg tama n wakud, iswiren d yiwudam). Tanḍa n wassaɣen-a txedm-d tanḍa n wullisen. Tagtaɣect n wungal, d annar n tuɣac yettilin deg taḥkayt neɣ d wid i nezmer ad nesugen, ahat deg yiḍrisen n wammud-nneɣ yezmer ad d-naf asnas-nsen. Asufeɣ-agi n wawalen d azamul n tlelli n usnulfu, ɣef waya irem n wungal s tulmisin-is tiseklanin nezmer ad t-nessismel deg ukatar n wawal i dnenna belli d netta i d amesnulfu n tmagit.